For en ung mand blev det i mere end en forstand en våd oplevelse at tage i byen i går. Klokken 4 i nat var manden på vej ombord på diskoteksskibet Spektrum Scandinavia i Hadsund. Uheldigvis falder manden udover et 1,40 meter højt rækværk på landgangsbroen og falder dermed ned i vandet mellem kajen og skibet. En vaks dørmand springer i havnen og hjælper den uheldige mand op. Ifølge Nordjyllands Politi kom ingen af de to mænd til skade.

Opsummering:
En ung mand faldt i nat i havnen ved diskotek Spektrum Scandinavia i Hadsund. En hurtig dørmand sprang efter og reddede manden op.